ᱩᱯᱮᱱᱫᱨᱚᱠᱤᱥᱳᱨ ᱨᱟᱭ ᱪᱟᱹᱣᱫᱷᱩᱨᱤ

ᱩᱯᱮᱢᱫᱨᱚᱠᱤᱥᱳᱨ ᱨᱟᱭ ᱪᱟᱹᱣᱫᱷᱩᱨᱤ ᱟᱜ ᱡᱟᱱᱟᱢ ᱫᱚ ᱑᱘᱖᱓ ᱑᱒ ᱢᱮ ᱾ ᱩᱱᱤ ᱫᱚ ᱢᱤᱫ ᱪᱤᱠᱤ  ᱪᱤᱛᱟᱹᱨᱤᱭᱟᱹ, ᱥᱮᱨᱮᱧᱭᱤᱭᱟᱹ, ᱵᱮᱦᱟᱞᱟᱨᱮᱴᱟᱭᱤᱡ, ᱟᱨ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟᱭ ᱾ ᱥᱚᱱᱫᱮᱥ ᱯᱟᱛᱷᱟᱢ ᱫᱚ  ᱟᱡ ᱜᱮ ᱮᱦᱚᱵᱽ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱟᱡᱤᱡ ᱜᱤᱫᱽᱨᱟ. ᱥᱩᱠᱩᱢᱟᱨ ᱨᱚᱭ ᱟᱨ ᱜᱚᱲᱚᱢ ᱠᱚᱲᱟ  ᱥᱚᱛᱭᱚᱡᱤᱛ ᱨᱚᱭ ᱫᱚ ᱱᱚᱣᱟᱯᱟᱛᱦᱟᱢ  ᱠᱚᱭ ᱥᱟᱯᱲᱟᱣ ᱞᱮᱫᱟ᱾ ᱜᱩᱯᱤ-ᱜᱟᱭᱤᱱ-ᱵᱟᱜᱷᱟ-ᱵᱟᱭᱤᱱ, ᱴᱩᱱᱴᱩᱱᱤᱨ ᱠᱟᱹᱦᱱᱤ ᱮᱢᱟᱱ ᱠᱚ ᱟᱡᱟᱜ ᱚᱞ ᱜᱮ ᱠᱟᱱᱟ᱾
 ᱜᱷᱟᱨᱚᱧᱪ ᱱᱟᱜᱟᱢ 
ᱨᱚᱭ ᱜᱷᱟᱨᱚᱸᱡᱽ ᱨᱮᱱᱟᱜ ᱱᱟᱜᱟᱢ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱡᱮ ᱟᱡᱟᱜ ᱯᱩᱨᱵᱚᱡᱽ  ᱥᱨᱤ ᱨᱟᱢᱥᱩᱱᱫᱚᱨ ᱫᱮᱵᱽ ᱫᱚ ᱱᱮᱛᱟᱨᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱱᱟᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱪᱟᱠᱫᱟᱦᱚ ᱟᱹᱛᱩ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱯᱩᱨᱵᱚᱡᱽ ᱚᱲᱟᱜ ᱵᱟᱹᱜᱤ ᱠᱟᱛᱮ  ᱯᱩᱨᱩᱵᱽ ᱵᱟᱸᱜᱽᱞᱟ ᱨᱮᱱᱟᱜ ᱥᱮᱨᱯᱩᱨ ᱨᱮ ᱥᱮᱱ ᱞᱮᱱᱟᱭ ᱾ ᱥᱮᱫᱟᱭ ᱥᱮᱨᱯᱩᱨ ᱨᱮ ᱟᱡᱟᱜ ᱡᱟᱢᱤᱫᱟᱨ ᱟᱜ ᱚᱲᱟᱜ ᱨᱮ ᱟᱡᱟᱜ ᱧᱟᱯᱟᱢ ᱡᱚᱥᱳᱫᱚᱞ ᱟᱜ ᱡᱟᱢᱤᱫᱟᱨ ᱨᱟᱡᱟ ᱜᱩᱱᱤᱪᱚᱱᱫᱨᱚ ᱥᱟᱶ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱨᱟᱡᱟ ᱜᱩᱱᱤᱪᱚᱱᱫᱨᱚ ᱫᱚ ᱨᱟᱢᱥᱩᱱᱫᱚᱨ ᱟᱜ ᱧᱮᱢᱮᱞ ᱟᱨ ᱢᱟᱨᱟᱝ ᱢᱚᱱᱮ ᱧᱮᱞ ᱠᱟᱛᱮ ᱩᱱᱤ ᱥᱟᱶᱟᱭᱢᱟ ᱥᱟᱹᱜᱟᱹᱭ ᱛᱮᱭᱟᱨ ᱞᱮᱫᱟ| ᱡᱚᱥᱳᱫᱚᱞ ᱨᱮ ᱡᱟᱢᱤᱫᱟᱨ  ᱟᱜ ᱚᱲᱟᱜ ᱠᱷᱚᱱ ᱨᱟᱢᱥᱩᱱᱫᱚᱨ ᱛᱟᱭᱚᱢ ᱫᱟᱨᱟᱢ ᱠᱟᱴᱤᱭᱟ ᱩᱯᱚᱡᱮᱞᱟ ᱨᱮ ᱜᱤᱨᱟᱹᱵᱟᱥ ᱮᱦᱚᱵ ᱞᱮᱫᱟ|

 ᱡᱟᱱᱟᱢ ᱟᱨ ᱜᱷᱟᱨᱚᱧᱪ 
ᱩᱯᱮᱱᱫᱨᱚᱠᱤᱥᱚᱨ ᱫᱚ ᱑᱒᱗᱐ ᱵᱚᱝᱜᱟᱵᱟᱫᱽ ᱒᱗ ᱵᱚᱭᱥᱚᱠ (᱑᱒ ᱢᱮ ᱑᱘᱖᱓) ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱨᱮᱱᱟᱜ ᱱᱤᱛᱚᱜᱟᱜ ᱠᱤᱥᱳᱨᱜᱚᱱᱡᱽ ᱡᱤᱞᱟ ᱨᱮᱱᱟᱜ ᱠᱟᱴᱤᱭᱟ ᱩᱯᱚᱡᱮᱞᱟ ᱨᱮᱱᱟᱜ ᱢᱚᱥᱩᱣᱟ ᱟᱹᱛᱩ ᱨᱮ ᱢᱤᱫ ᱱᱟᱯᱟᱭ  ᱠᱮᱭᱥᱛᱷ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ| ᱡᱟᱦᱟᱸ ᱫᱚ ᱱᱤᱛᱚᱜᱟᱜ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜᱼᱟ ᱾ ᱟᱡ ᱵᱟᱵᱟ ᱠᱟᱞᱤᱱᱟᱛᱷ ᱨᱟᱭ ᱫᱚ ᱢᱤᱫ ᱧᱮᱞᱡᱚᱝ ᱦᱚᱲ ᱠᱟᱱᱟᱭ ᱟᱨ ᱟᱨᱚᱵᱤᱠ, ᱯᱟᱨᱥᱤᱭᱟᱱ ᱟᱨ ᱥᱚᱝᱥᱠᱨᱤᱛ ᱯᱟᱹᱨᱥᱤ ᱨᱮ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱭᱳᱣᱟᱜ ᱧᱩᱛᱩᱢ ᱫᱚ ᱡᱚᱭᱛᱚᱨᱟ ᱫᱮᱵᱤ ᱾ ᱩᱱᱤᱭᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱥᱚᱢᱥᱩᱱᱫᱚᱨ ᱢᱩᱱᱥᱤ ᱾ ᱩᱯᱮᱱᱫᱨᱚᱠᱤᱥᱚᱨ ᱫᱚ ᱥᱭᱟᱢᱥᱩᱱᱫᱚᱨ ᱟᱜ ᱤᱨᱟᱹᱞ ᱜᱤᱫᱽᱨᱟ. ᱠᱚ ᱢᱩᱫᱽ ᱨᱮ ᱯᱮ ᱜᱤᱫᱽᱨᱟ. ᱠᱟᱱᱟᱭ ᱾ ᱟᱡᱟᱜ ᱡᱟᱱᱟᱢ ᱧᱩᱛᱩᱢ ᱫᱚ ᱠᱟᱢᱫᱟᱨᱡᱚᱱ ᱨᱟᱭ ᱛᱟᱦᱮᱸ ᱠᱟᱱᱟ ᱾ ᱕ ᱥᱮᱨᱢᱟ ᱩᱢᱮᱨ ᱠᱷᱚᱱ ᱦᱚᱸ ᱠᱚᱢ ᱩᱢᱮᱨ ᱨᱮ ᱟᱡ ᱵᱟᱵᱟ ᱟᱜ ᱢᱤᱫ ᱟᱛᱛᱤᱭᱚ  ᱡᱚᱢᱤᱫᱟᱨ ᱦᱚᱨᱤᱠᱤᱥᱳᱨ ᱨᱟᱭᱪᱚᱣᱫᱷᱩᱨᱤ ᱫᱚ ᱫᱚᱛᱛᱚᱠ ᱮ ᱦᱟᱛᱟᱣ ᱞᱮᱫᱟ᱾ᱩᱱ ᱚᱠᱛᱚ ᱠᱟᱢᱫᱟᱨᱚᱧᱡᱚᱱ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱦᱩᱭ ᱞᱮᱱᱟ ᱩᱯᱮᱱᱫᱨᱚᱠᱤᱥᱳᱨ ᱨᱟᱭᱪᱟᱹᱧᱫᱷᱩᱨᱤ| ᱩᱯᱮᱱᱫᱨᱚᱠᱤᱥᱚᱨ ᱨᱟᱭᱪᱚᱣᱫᱷᱩᱨᱤ ᱫᱚ ᱵᱟᱝᱞᱟ ᱥᱟᱶᱦᱮᱫ ᱡᱮᱜᱮᱛ ᱨᱮ ᱟᱹᱰᱤ ᱧᱩᱛᱩᱢᱟᱱ ᱢᱤᱫ ᱧᱩᱛᱩᱢ ᱠᱟᱱᱟᱭ ᱾ ᱩᱯᱮᱱᱫᱽᱨᱚᱠᱤᱥᱚᱨ ᱨᱟᱭᱪᱚᱣᱫᱷᱩᱨᱤ ᱫᱚ ᱚᱱᱚᱞᱤᱭᱟᱹ ᱥᱩᱠᱩᱢᱟᱨ ᱨᱟᱭ ᱟᱜ ᱵᱟᱵᱟ ᱟᱨ ᱯᱷᱤᱞᱢ ᱵᱮᱱᱟᱣᱤᱡ ᱥᱚᱛᱭᱚᱡᱤᱛ ᱨᱟᱭ ᱟᱜᱜᱚᱲᱚᱢ ᱵᱟ ᱠᱟᱱᱟᱭ ᱾ ᱱᱚᱵᱟᱵᱽ ᱥᱤᱨᱟᱡᱽ ᱩᱫᱽ ᱫᱳᱞᱞᱟ ᱥᱟᱶ ᱨᱟᱭ ᱜᱷᱟᱨᱚᱧᱪ ᱨᱮᱱᱟᱜ ᱪᱮᱛ ᱥᱟᱹᱜᱟᱹᱭ ᱜᱮ ᱵᱟᱱᱩ ᱟ |

 ᱨᱟᱭ ᱜᱷᱟᱨᱚᱧᱪ 
ᱩᱯᱮᱱᱫᱨᱚᱠᱤᱥᱳᱨ ᱨᱟᱭᱪᱟᱹᱣᱫᱷᱩᱨᱤ + ᱵᱤᱫᱷᱩᱢᱩᱠᱷᱤᱫᱮᱵᱤ = ᱥᱩᱠᱩᱢᱟᱨ ᱨᱟᱭ , ᱥᱩᱠᱷᱚᱞᱚᱛᱟ ᱨᱟᱣ , ᱥᱩᱵᱤᱢᱚᱞ ᱨᱟᱭ , ᱥᱩᱵᱤᱱᱚᱭ ᱨᱟᱭ , ᱯᱩᱱᱭᱚᱞᱚᱛᱟ ᱪᱚᱠᱨᱚᱵᱚᱨᱛᱤ , ᱥᱟᱱᱛᱤᱞᱚᱛᱟ 

ᱥᱩᱠᱩᱢᱟᱨ ᱨᱟᱭ + ᱥᱩᱯᱨᱚᱵᱷᱟ ᱨᱟᱭ = ᱥᱚᱛᱭᱚᱡᱤᱛ ᱨᱟᱭ 

ᱥᱚᱛᱭᱚᱡᱤᱛ ᱨᱟᱭ + ᱵᱤᱡᱚᱭᱟ ᱨᱟᱭ = ᱥᱚᱱᱫᱤᱯ ᱨᱟᱭ

ᱥᱚᱱᱫᱤᱯ ᱨᱟᱭ +ᱞᱤᱞᱤᱛᱟ ᱨᱟᱭ = ᱥᱟᱹᱣᱨᱚᱫᱤᱯ ᱨᱟᱭ

 ᱥᱮᱪᱮᱫ ᱡᱤᱭᱚᱱ 
ᱩᱯᱮᱱᱫᱨᱚ ᱠᱤᱥᱳᱨ ᱫᱚ ᱢᱤᱫ ᱧᱩᱛᱩᱢᱟᱱ ᱞᱟᱥᱮᱨᱦᱟᱛᱟᱝ ᱯᱟᱹᱴᱷᱩᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱟᱥᱲᱟ ᱨᱮ ᱟᱹᱰᱤ ᱱᱟᱯᱟᱭ ᱛᱮᱭ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱛᱚᱵᱮ ᱩᱱᱤ ᱫᱚ ᱜᱤᱫᱽᱨᱟ. ᱚᱠᱛᱚ ᱠᱷᱚᱱ ᱜᱮ ᱛᱤᱨᱤᱭᱟᱹ , ᱵᱮᱦᱟᱞᱟ / ᱵᱟᱱᱟᱢ  ᱟᱨ ᱥᱮᱨᱮᱧ ᱨᱮᱜᱮ ᱟᱹᱰᱤ ᱜᱮ ᱠᱩᱥᱤᱭᱟᱜ ᱛᱟᱦᱮᱸᱫ ᱾ ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱟᱥᱲᱟ ᱠᱷᱚᱱ ᱩᱯᱮᱱᱫᱨᱚ ᱠᱤᱥᱳᱨ ᱵᱷᱟᱜᱮ ᱱᱟᱢᱵᱟᱨ ᱛᱮ ᱯᱟᱥ ᱠᱷᱟᱹᱛᱤᱨ  ᱥᱠᱚᱞᱟᱨᱥᱤᱯ ᱮ ᱧᱟᱢ ᱞᱮᱫ-ᱟ ᱾ ᱛᱟᱭᱚᱢ ᱠᱚᱞᱠᱟᱛᱟ ᱨᱮ ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ ᱨᱮ ᱥᱮᱞᱮᱫ ᱥᱮ ᱵᱷᱩᱨᱛᱤ ᱞᱮᱱᱟᱭ ᱾ ᱛᱟᱭᱚᱢ ᱩᱱᱤ ᱫᱚ ᱪᱷᱟᱯᱟ ᱯᱨᱚᱛᱤᱥᱴᱷᱟᱱ ᱮ ᱵᱮᱱᱟᱣ ᱠᱮᱜᱼᱟ ᱾

 ᱥᱟᱶᱦᱮᱫ ᱠᱟᱹᱢᱤ 
ᱩᱯᱮᱱᱫᱨᱚᱠᱤᱥᱚᱨ ᱫᱚ ᱒᱑ ᱥᱮᱨᱢᱟ ᱩᱢᱮᱨ ᱨᱮ ᱟᱡᱟᱜ B.A. ᱯᱟᱥ ᱞᱮᱫᱟᱭ ᱟᱨ ᱪᱤᱛᱟᱹᱨ ᱵᱮᱱᱟᱣ ᱨᱮ ᱥᱮᱪᱮᱫ ᱮ ᱮᱛᱚᱦᱚᱵ ᱞᱮᱫᱟᱭ ᱾ᱩᱱᱤ ᱫᱚ ᱟᱥᱲᱟ ᱚᱠᱛᱚ ᱠᱷᱚᱱ ᱜᱮ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱚᱞ  ᱮᱛᱚᱦᱚᱵ ᱞᱮᱫᱟᱭ ᱾ ᱩᱱ ᱚᱠᱛᱚ ᱨᱮᱭᱟᱜ ᱥᱚᱠᱷᱟ, ᱥᱟᱛᱷᱤ, ᱢᱩᱠᱩᱞ ᱯᱟᱛᱷᱟᱢ ᱨᱮ ᱡᱟᱸᱦᱟ ᱡᱚᱲᱟᱥᱟᱸᱠᱳ ᱴᱷᱟᱠᱩᱨᱵᱟᱲᱤ  ᱠᱷᱚᱱ ᱵᱟᱞᱚᱠ ᱧᱩᱛᱩᱢᱟᱱ ᱪᱟᱸᱫᱚᱠᱤᱭᱟᱹ ᱠᱷᱚᱵᱚᱨ ᱠᱚᱨᱮ ᱟᱡᱟᱜ ᱚᱞᱯᱟᱥᱱᱟᱣ ᱮᱱᱟ ᱾᱑᱘᱘᱖ ᱥᱮᱨᱢᱟ ᱨᱮ ᱵᱨᱟᱢᱦᱚᱥᱚᱢᱟᱡᱽ ᱨᱮᱱ ᱢᱩᱬᱩᱛ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱫᱟᱨᱠᱟᱱᱚᱛᱷ ᱜᱚᱝᱜᱚᱯᱟᱫᱷᱭᱟᱭ ᱟᱜ ᱠᱩᱲᱤ ᱵᱤᱫᱷᱩᱢᱩᱠᱷᱤ  ᱥᱟᱶ ᱩᱯᱮᱱᱫᱨᱚᱠᱤᱥᱚᱨ ᱟᱜ ᱒᱓ ᱥᱮᱨᱢᱟ ᱩᱢᱮᱨ  ᱨᱮ  ᱵᱟᱯᱞᱟ ᱞᱮᱱᱟ᱾ᱩᱯᱮᱱᱫᱽᱨᱚ ᱠᱤᱥᱳᱨ ᱟᱜ ᱯᱮᱭᱟ ᱠᱚᱲᱟ ᱟᱨ ᱯᱮᱭᱟ ᱠᱩᱲᱤ ᱜᱤᱫᱽᱨᱟ. | ᱠᱚᱲᱟ ᱜᱤᱫᱽᱨᱟ. ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱩᱠᱩᱢᱟᱨ, ᱥᱩᱵᱤᱱᱚᱭ ᱟᱨ ᱥᱩᱵᱤᱢᱚᱞ ᱾ ᱟᱨ ᱠᱩᱲᱤ ᱜᱤᱫᱽᱨᱟ. ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱩᱠᱷᱚᱞᱚᱛᱟ ,  ᱯᱩᱱᱭᱚᱞᱚᱛᱟ , ᱥᱟᱱᱛᱤᱞᱚᱛᱟ ᱾ ᱱᱩᱠᱩ ᱡᱷᱚᱛᱚ ᱠᱚᱜᱮ ᱜᱤᱫᱽᱨᱟᱹ ᱠᱚᱣᱟᱜ ᱯᱚᱛᱚᱵ ᱚᱞ ᱠᱚᱨᱮ ᱠᱟᱹᱢᱤ ᱟᱠᱟᱫ ᱠᱚᱣᱟ ᱾ ᱩᱱᱠᱩ ᱢᱩᱫᱨᱮ ᱥᱩᱠᱩᱢᱟᱨ ᱨᱟᱭ ᱟᱨ ᱥᱩᱠᱷᱚᱞᱚᱛᱟ ᱨᱟᱭ ᱠᱤᱱᱟᱜ ᱧᱩᱛᱩᱢ ᱧᱩᱢᱟᱱᱟᱜ ᱠᱟᱱᱟ|ᱟᱡᱟᱜ ᱯᱩᱭᱞᱩ ᱯᱚᱛᱚᱵ "ᱪᱷᱳᱴᱳᱫᱮᱨ ᱨᱟᱢᱟᱭᱚᱱ" ᱡᱳᱜᱤᱱᱫᱨᱚᱱᱟᱛᱷ  ᱥᱚᱨᱠᱟᱨ ᱥᱤᱴᱤ ᱵᱩᱠ ᱥᱳᱥᱟᱭᱴᱤ ᱠᱷᱚᱱ ᱯᱟᱨᱥᱟᱞ ᱞᱮᱱᱟ ᱾ᱩᱱᱤ ᱫᱚ ᱢᱤᱫ ᱚᱲᱟᱜ ᱨᱮ ᱟᱡᱟᱜ ᱰᱟᱭᱱᱤᱝ ᱥᱴᱩᱰᱤᱭᱳᱭ ᱵᱮᱱᱟᱣ ᱞᱮᱫᱼᱟ ᱟᱨ ᱦᱟᱯᱴᱳᱱ ᱵᱞᱚᱠ ᱯᱨᱤᱱᱴᱤᱝ ᱨᱮ ᱟᱭᱢᱟ ᱞᱮᱠᱟᱱ ᱠᱟᱢᱤ ᱮ ᱩᱫᱩᱜ ᱞᱮᱫᱼᱟ ᱾

 ᱜᱩᱨ 
᱒᱐ ᱰᱤᱥᱮᱢᱵᱚᱨ ᱑᱙᱑᱕ ᱥᱟᱞᱮᱨᱮ ᱩᱯᱮᱱᱫᱨᱚᱠᱤᱥᱚᱨ ᱨᱟᱭᱪᱚᱣᱫᱷᱩᱨᱤ ᱟᱜ ᱕᱒ ᱥᱮᱨᱢᱟ ᱩᱢᱮᱨ ᱨᱮ ᱜᱩᱨ ᱞᱮᱱᱟᱭ ᱾

 ᱥᱩᱛᱩᱜ ᱵᱩᱴᱟᱹ 
ᱤᱱᱴᱟᱨᱱᱮᱴ ᱟᱨ ᱯᱚᱛᱚᱵ